Hjertemattevever

Hjertemattevever (Saaristoa firma) er en av edderkoppene i gruppen mattevevere og dvergedderkopper (Linyphiidae).

Utseende  
Hjertemattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter. 

Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Rødlistevurdering 
Hjertemattevever har kjente funn fra Rogaland, Hordaland og Telemark, hvorav de fleste funnene er i Rogaland. Habitatet til arten varierer en del, men fuktige og mørke lokaliteter som skoger, huleinnganger og lignende ser ut til å være fellesnevneren. Arten får i 2021 kategorien LC.

Referanser

Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Saaristoa (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.

Eksterne lenker 
 
 Dvergedderkopper – edderkopper.net (norsk)

Mattevevere og dvergedderkopper